Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: A Kormány a cigányság életkörülményeinek és társadalmi helyzetének javítására irányuló középtávú intézkedéscsomagról szóló 1047/1999. (V. 5.) Korm. határozatot
Paragraph Index: 1396

3. A kormányhatározat 3. pontja az alábbiak szerint módosul: „A Cigányügyi Tárcaközi Bizottság (a továbbiakban: Tárcaközi Bizottság) tagjai minden év március 31-éig beszámolnak a Tárcaközi Bizottságnak a középtávú intézkedéscsomag feladatainak előző évi időarányos végrehajtásáról, valamint a tárgyévi feladatok teljesítésére szolgáló forrásokról. A Tárcaközi Bizottság elnöke — a Tárcaközi Bizottság tagjainak tájékoztatói alapján — minden év május 31-éig tájékoztatja a Kormányt a középtávú intézkedéscsomag feladatainak előző évi végrehajtásáról, III. rész HATÁROZATOK 2001/80. szám valamint a feladatok tárgyévi költségvetési forrásairól. A Tárcaközi Bizottság tagjai a Költségvetési törvény előkészítésével összhangban tájékoztatják a Tárcaközi Bizottságot a feladatok következő évi forrásigényéről, és szükség szerint kezdeményezik a középtávú intézkedéscsomag módosítását.”

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes